DOHOME ลุ้นกำไรปี 64 ทำนิวไฮ!
มีข้อมูลจากนักวิเคราะห์ พบว่ามีการปรับประมาณการปี 2564 ของ DOHOME เพิ่มขึ้น 30% ทำให้คาดว่ากำไรสุทธิจะอยู่ที่ 1,191 ล้านบาท
มีข้อมูลจากนักวิเคราะห์ พบว่ามีการปรับประมาณการปี 2564 ของ DOHOME เพิ่มขึ้น 30% ทำให้คาดว่ากำไรสุทธิจะอยู่ที่ 1,191 ล้านบาท
26 ก.พ. 2564

คุณค่าบริษัท
มีข้อมูลจากนักวิเคราะห์ พบว่ามีการปรับประมาณการปี 2564 ของ บริษัท ดูโฮม จำกัด (มหาชน) หรือ DOHOME เพิ่มขึ้น 30% ทำให้คาดว่ากำไรสุทธิจะอยู่ที่ 1,191 ล้านบาท โดยการปรับกำไรเพิ่มขึ้น เนื่องจากการปรับรายได้ขึ้นเป็น 2.16 หมื่นล้านบาท เป็นการปรับขึ้นจากสาขาเดิม (SSSG) เป็น 5% จากช่วงไตรมาส 4/2563 อยู่ที่ 3%
ทั้งนี้บริษัทได้ให้แนวปฏิบัติว่าสาขาเดิม (SSSG) ปรับขึ้นราว 10% จากต้นปีจนถึงปัจจุบัน โดยยอดขายเติบโตจากทุกช่องทางการขาย ไม่ว่าจะเป็น Dohome Size L, Dohome ToGo, e-commerce, telesales และผลิตภัณฑ์ทุกประเภท ทั้งซ่อมแซม ตกแต่ง และก่อสร้าง
ส่วนด้านอัตรากำไรขั้นต้นขึ้นเป็น 18.0% จากช่วงไตรมาส 4/2563 อยู่ที่ 16.5% ซึ่งจะเป็นระดับที่สูงสุดเป็นประวัติการณ์ โดยล่าสุดจากต้นปีถึงปัจจุบันบริษัทสามารถทำได้สูงกว่าระดับ 20% ทั้งนี้มาจากการปรับส่วนผสมของผลิตภัณฑ์ ดันการขายสินค้าที่มี margin สูงมากขึ้น อีกทั้งได้ประโยชน์จากราคาเหล็กที่ปรับขึ้น และการทำ DC ยังช่วยลดต้นทุนได้อย่างต่อเนื่อง
นอกจากนี้ ปรับประมาณการปี 2565 เป็น 1,420 ล้านบาท จากการปรับ 1) รายได้ขึ้นเป็น 2.54 หมื่นล้านบาท โดยปรับจำนวนการขยายสาขาขึ้นเป็น 4 สาขา (จากเดิม 3 สาขา) อย่างไรก็ตาม บริษัทตั้งเป้าขยาย 5 สาขาต่อปี โดยจะมีสาขารวม 36 สาขาภายในปี 2568 และ 2) ปรับอัตรากำไรขั้นต้นขึ้นเป็น 18%
ขณะที่ผลการดำเนินงานปี 2563 สิ้นสุดวันที่ 31 ธันวาคม 2563 บริษัทมีรายได้รวมขยับขึ้นมาอยู่ที่ 18,924.82 ล้านบาท จากงวดเดียวกันของปีก่อน 17,971.82 ล้านบาท ส่งผลให้บริษัทมีกำไรขยับขึ้นมาอยู่ที่ 726.68 ล้านบาท หรือ 0.34 บาทต่อหุ้น จากงวดเดียวกันของปีก่อน 725.51 ล้านบาท หรือ 0.34 บาทต่อหุ้น ทั้งนี้การเพิ่มขึ้นของกำไรสุทธิมีสาเหตุหลักมาจากยอดขายที่เพิ่มสูงขึ้น การลดลงของค่าใช้จ่ายอื่น และการลดลงของต้นทุนทางการเงิน
อย่างไรก็ตาม ด้านราคาหุ้นบนกระดานของ DOHOME จากย้อนกลับมาดูจากต้นปี 2563 จนถึงปัจจุบันราคามีการเคลื่อนไหวในลักษณะ Sideway Up โดยหากดูทั้งปี 2563 ราคาหุ้นปรับตัวขึ้น 67.46% ขณะที่จากต้นปี 2564 จนถึงปัจจุบันราคาหุ้นปรับตัวขึ้น 37.85%
นับว่าราคาหุ้นก็ปรับตัวขึ้นขานรับผลประกอบการของ DOHOME ยังคงออกมาดีและยังคงมีโอกาสปรับตัวขึ้นต่อหลังจากที่มีการประเมินว่าผลการดำเนินงานในปี 2564 และ 2565 จะยังสามารถทำกำไรได้อย่างแข็งแกร่ง
ทางฝั่ง บล.เคทีบีเอสที แนะนำ “ซื้อ” ราคาเป้าหมาย 20 บาท
…
ผู้ถือหุ้นรายใหญ่
รายชื่อกรรมการ